ঘৰৰ আৰ্থিক দুৰৱস্থা আৰু বেংকৰ ঋণৰ বোজা দূৰ কৰিবলৈ কৰা প্ৰচেষ্টাই প্ৰথমে উদ্ধৱ ভৰালীক আৱিস্কাৰৰ কথা ভবাই, ১৯৮৮ চনত তেওঁ প্ৰথম এটি কম খৰচী পলিথিন সজা যন্ত্ৰ আৱিস্কাৰ কৰে যাৰ দাম সেই সময়ৰ প্ৰচলিত পলিথিন সজা যন্ত্ৰবোৰতকৈ যতেষ্ঠ কম আছিল। তাৰ পাছৰ পৰাই উদ্ধৱ ভৰালীয়ে এটাৰ পাছত এটাকৈ গ্ৰাম্য জীৱন আৰু ব্যৱসায়ত ব্যৱহাৰযোগ্য বহুবোৰ যন্ত্ৰ সাজি উলিয়াই যদিও এইবোৰক গ্ৰহণ কৰোতা বিচাৰি নাপায়। ২০০৫ চনত আহমেদাবাদৰ জাতীয় উদ্ভাৱন সংস্থা National Innovation Foundationৰ দৃষ্টি ভৰালীৰ ওপৰত পৰে আৰু তেওঁলোকে ভৰালীক তালৈ মতাই নিয়ে, ২০০৬ চনত তেওঁৰ ডালিমৰ গুটি উলিওৱা যন্ত্ৰটি পৃথিৱীৰ একমাত্ৰ এনেধৰণৰ যন্ত্ৰ হিচাপে স্বীকৃত হয় আৰু আমেৰিকাৰ মহাকাশ সংস্থা NASAৰ The Create the Future Design Contestত দ্বিতীয় পুৰস্কাৰ লাভ কৰে। তেওঁৰ আৱিস্কাৰ সমূহৰ বাবে ৩৯টা পেটেন্ট তেওঁৰ নামত আছে , আজিলৈকে তেওঁ ৯৮টা যন্ত্ৰৰ আৱিস্কাৰ কৰিছে। তেওঁ আন কেইটামান ঊল্লেখযোগ্য আৱিস্কাৰ হৈছে চাহ গছৰ পাত টোকা যন্ত্ৰ (mini CTC tea plant), তামোলৰ বাকলি গুচোৱা যন্ত্ৰ, আদাৰ বাকলি গুচোৱা যন্ত্ৰ, মৰণা মৰা যন্ত্ৰ আদি।

প্ৰাৰম্ভিক জীৱন
বঁটা আৰু সন্মান
ব্যক্তিগত জীৱন
অৱদান